2 teherautónyi kordon, 5 kisbusz, 8-10 járőrautó és kb. 45-50 rendőr Győrben, a városháza mögött – jelentette a 24.hu munkatársa délután 2 óra tájban.

Eredetileg délután 5 órára hirdette meg a Momentum győri szervezete az előbb szex-, aztán korrupciós botrányba keveredett fideszes győri polgármester, „Borkai Zsolt és a maffiakormányzás ellen”. De nem sokkal ezelőtt fél órával későbbi kezdést ígértek, és a megmozdulás végét egy órával tolták ki, fél 8-ig.

Minden ellenzéki párt részéről lesz egy-egy felszólaló, és az ellenzék közös polgármesterjelöltje, Glázer Tímea is beszédet fog tartani.

A Facebookon is hirdetett eseményen 595 személy ígéri részvételét és 3 ezren érdeklődnek.